Vabaduse allikas

pisi
"Vabaduse allikas" on Stockholmi kesklinnas Norrmalmstorgil asuv mälestusmärk, mis on pühendatud Balti riikide vabadusvõitlusele. Mälestusmärgi autor on Björn Selder. 

Punasest graniidist mälestusmärk on avatud väljaku sisseõnnistamise teisel päeval, 28. mail 2004 kell 14.30. Mälestusmärgi avamise kõne pidas Lennart Lööf, Stockholmi linna kaunistamisnõukogu (Stockholms Skönhetsråd) esimees. Avamispidustusel tantsisid Eesti rahvatantsurühma Kassari tantsijad. 

Mälestusmärk on paigaldatud kohale, kus ajavahemikus 19. maist 1990 kuni 16. septembrini 1991 peeti igal esmaspäeval nn esmaspäevamiitinguid Baltimaade vabaduse toetuseks. Vabadusvõitlusele pühendatud mälestusmärk on püstitatud sinna 1994. aastal – samal aastal, kui viimastena Balti riikidest lahkusid Eestist Nõukogude väed.

Norrmalmstorg ja seal paiknev kolme samba ja voolava veega skulptuur "Vabaduse allikas" on eestlastele, lätlastele ja leedulastele suure sümboolse tähtsusega kogunemispaik Stockholmis. 15. augustil 2011 tähistati Norrmalmstorgil esmaspäevamiitingute 20. aastapäeva. 27. augustil 2016 tähistati seal 25 aasta möödumist ajast, mil Rootsi taastas diplomaatilised suhted iseseisvuse taastanud Eesti, Läti ja Leeduga.

Viited

Kategooria:Mälestusmärgid
Kategooria:Stockholm